<classify> MJUMBE wa Sekretarieti ya mkutano wa 39 wa Jumuiya ya Maendeleo Kusini mwa Afrika SADC kutoka Botswana, Musa Dube, ameishukuru na kuipongeza Taasisi ya Tiba ya Mifupa Muhimbili MOI kwa huduma bora baada ya kupata matibabu ya ugonjwa uliokuwa unamsumbua.Dube ametoa keki ya shukrani kwa taasisi ya MOI baada ya kuridhishwa na huduma bora alizopata.Keki hiyo ilikuwa na maneno Thank you MOI yenye maana ya Asante MOI na bendera ya Botswana.Dube alikabidhi keki hiyo kwa Mkurugenzi Mtendaji wa MOI, Dk Respicious Boniface, huku jopo la wataalamu waliomhudumia likishuhudia.Sidhani kama maneno yanaweza kutosheleza shukrani zangu, Asanteni sana kwa huduma nzuri, nimepata huduma vizuri, ahsante kwa kila aliyeshiriki kunitibu kuanzia mapokezi, alisema Dube.Kwa upande wake, Dk Respicious alimueleza Dube kwamba MOI imekuwa ikitoa huduma kwa wananchi wa baadhi ya nchi za SADC hivyo kumuomba akawe balozi wa taasisi hiyo nchini Botswana.Tunakushukuru sana kwa kuamua kurudi ku- tushukuru kwa kukuhudumia, tuna imani kubwa kwamba wapo wengine watakuja kutibiwa Tanza- nia kwa sababu watasikia ulipata huduma bora hapa, wafikishie salamu waambie tuko tayari kuwahudumia pia, amesema Dk Boniface.Taasisi ya MOI imeshiriki katika maonesho ya wiki ya viwanda pamoja na mkutano wa 39 wa nchi za SADC, ambapo washiriki kutoka nchi mbalimbali walielezwa huduma zinazotolewa na taasisi hiyo kwa gharama nafuu. Baadhi ya huduma hizo hazipo kwenye nchi zao.  <topic>: KITAIFA 